CELEX: 32010D0210
Language: mt
Date: 2010-04-06 00:00:00
Title: 2010/210/: Deċiżjoni tal-Kummissjoni tas- 6 ta’ April 2010 li temenda d-Deċiżjoni 2009/296/KE li tistabbilixxi programm speċifiku ta’ kontroll u spezzjoni marbut mal-irkupru tat-tonn fil-Lvant tal-Atlantiku u fil-Mediterran (notifikata bid-dokument numru C(2010) 2060)

9.4.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 89/20
               
            DEĊIŻJONI TAL-KUMMISSJONI
      tas-6 ta’ April 2010
      li temenda d-Deċiżjoni 2009/296/KE li tistabbilixxi programm speċifiku ta’ kontroll u spezzjoni marbut mal-irkupru tat-tonn fil-Lvant tal-Atlantiku u fil-Mediterran
      (notifikata bid-dokument numru C(2010) 2060)
      (2010/210/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 li jistabbilixxi sistema Komunitarja ta’ kontroll għall-iżgurar tal-konformità mar-regoli ta’ Politika Komuni tas-Sajd (1), u partikolarment l-Artikolu 95 tiegħu,
      Billi:
      
                  (1)
               
               
                  Il-Kummissjoni Internazzjonali għall-Konservazzjoni tat-Tonn fl-Atlantiku (ICCAT) fl-2006 adottat pjan multiannwali għall-irkupru tat-tonn fil-Lvant tal-Atlantiku u fil-Mediterran (Rakkomandazzjoni tal-ICCAT 06-05), li daħal fis-seħħ fit-13 ta’ Ġunju 2007. Dak il-Pjan għall-Irkupru ġie traspost f’leġiżlazzjoni tal-Komunità bir-Regolament tal-Kunsill (KE) Nru 1559/2007 (2).
               
            
                  (2)
               
               
                  Fl-24 ta’ Novembru 2008 l-ICCAT adottat ir-Rakkomandazzjoni 08-05, li temenda ir-Rakkomandazzjoni 06-05. Dik ir-Rakkomandazzjoni ġiet trasposta f’leġiżlazzjoni tal-Komunità bir-Regolament tal-Kunsill (KE) Nru 302/2009 tas-6 ta’ April 2009 li jistabbilixxi pjan multiannwali għall-irkupru tat-tonn fil-Lvant tal-Atlantiku u fil-Mediterran, li jemenda r-Regolament (KE) Nru 43/2009 u li jħassar ir-Regolament (KE) Nru 1559/2007 (3).
               
            
                  (3)
               
               
                  Sabiex tiġi żgurata l-implimentazjoni b’suċċess tar-Rakkomandazzjoni 08-05 tal-ICCAT, kien meħtieġ programm ta’ kontroll u spezzjoni speċifiku. Id-Deċiżjoni tal-Kummissjoni 2009/296/KE (4) stabbiliet b’hekk programm speċifiku ta’ kontroll u spezzjoni li jkopri perjodu ta’ sentejn (2) (mill-15 ta’ Marzu 2009 sal-15 ta’ Marzu 2011).
               
            
                  (4)
               
               
                  Fl-Anness I għad-Deċiżjoni 2009/296/KE, it-Taqsima intitolata “Kompiti ta’ Spezzjoni” għandha tiġi aġġornata biex tirrifletti l-provvedimenti tar-Regolament (KE) Nru 302/2009.
               
            
                  (5)
               
               
                  Waqt il-laqgħa annwali tagħha f’Novembru 2009, il-Kummissjoni tal-ICCAT iddeċidiet li ttejjeb l-effiċjenza tal-ispezzjonijiet imwettqa taħt l-Iskema Internazzjonali tal-Ispezzjonijiet tal-ICCAT u din l-opinjoni adottat mudell ġdid għar-rapporti ta’ spezzjoni.
               
            
                  (6)
               
               
                  Id-Deċiżjoni 2009/296/KE għandha għaldaqstant tiġi emendata skont dan.
               
            
                  (7)
               
               
                  Il-miżuri pprovduti f’din id-Deċiżjoni ġew stabbiliti flimkien mal-Istati Membri kkonċernati.
               
            
                  (8)
               
               
                  Il-miżuri stabbiliti f’din id-Deċiżjoni huma skont l-opinjoni tal-Kumitat għas-Sajd u l-Akkwakultura,
               
            ADOTTAT DIN ID-DEĊIŻJONI:
      Artikolu 1
      Id-Deċiżjoni 2009/296/KE hija emendata kif ġej:
      
                  (1)
               
               
                  l-Artikolu 8 huwa emendat kif ġej:
                  
                              (a)
                           
                           
                              Il-paragrafu 1 jinbidel b’dan li ġej:
                              “1.   L-Istati Membri li l-ispetturi tagħhom jiskopru kwalunkwe ksur waqt spezzjoni tal-attivitajiet elenkati fl-Artikolu 2, għandhom jinfurmaw lill-Partijiet li ġejjin dwar id-data tal-ispezzjoni u d-dettalji tal-ksur:
                              
                                          (a)
                                       
                                       
                                          l-Istat Membru tal-bandiera rilevanti u l-Kummissjoni, u fejn xieraq;
                                       
                                    
                                          (b)
                                       
                                       
                                          l-Istat Membru li fih tkun stabbilita l-istallazzjoni tal-farm jew l-impriża involuta fl-ipproċessar u/jew il-kummerċ tal-prodotti tat-tonn.”
                                       
                                    
                        
                              (b)
                           
                           
                              Il-paragrafu 3 jinbidel b’dan li ġej:
                              “3.   L-Istati Membri li l-ispetturi tagħhom josservaw attività jew kundizzjoni li tista’ tikkostitwixxi ksur serju, kif definit fit-Taqsima I(1) tal-Anness VI għar-Regolament tal-Kunsill (KE) Nru 302/2009 (*), għandhom minnufih jinnotifikaw lill-Kummissjoni li imbagħad tinnotifika direttament lill-awtoritajiet tal-Istat tal-bandiera tal-bastiment tas-sajd, kif ukoll lis-Segretarjat tal-ICCAT.
                              
                                 (*)  ĠU L 96, 15.4.2009, p. 1.”"
						
                           
                        
                              (c)
                           
                           
                              Fil-paragrafu 4, l-ewwel sentenza tinbidel b’dan li ġej:
                              “F’każ li ksur serju, kif definit fis-Sezzjoni I(1) tal-Anness VI għar-Regolament (KE) Nru 302/2009, jinstab abbord bastiment tas-sajd tal-Komunità, l-Istat Membru tal-bandiera għandu jiżgura li, wara l-ispezzjoni, il-bastiment tas-sajd iwaqqaf kull attività ta’ sajd.”
                           
                        
                              (d)
                           
                           
                              Il-paragrafu 5 jinbidel b’dan li ġej:
                              “5.   L-Istati Membri għandhom jikkooperaw biex jiżguraw li, jekk il-prosekuzzjoni ta’ ksur tiġi trasferita lill-Istat Membru tar-reġistrazzjoni skont l-Artikolu 86 tar-Regolament tal-Kunsill (KE) Nru 1224/2009 (**), is-sigurtà u l-kontinwità ta’ kwalunkwe evidenza tal-infrazzjoni ċitati mill-ispetturi tiegħu tkun garantita f’kull każ.
                              
                                 (**)  ĠU L 343, 22.12.2009, p. 1.”"
						
                           
                        
            
                  (2)
               
               
                  L-Anness I huwa emendat kif ġej:
                  
                              (a)
                           
                           
                              it-Taqsima intitolata “Kompiti ta’ Spezzjoni” hija emendata kif ġej:
                              
                                          (i)
                                       
                                       
                                          Il-punt 1.6(e) jinbidel b’dan li ġej:
                                          
                                                      “(e)
                                                   
                                                   
                                                      li il-kaptan tal-bastiment tal-qbid u tat-tug jiżgura l-monitoraġġ tal-attivitajiet kollha tat-trasferiment b’kamera tal-vidjow fl-ilma.”
                                                   
                                                
                                    
                                          (ii)
                                       
                                       
                                          Il-punt 1.10(a) jinbidel b’dan li ġej:
                                          
                                                      “(a)
                                                   
                                                   
                                                      li d-dokumentazzjoni hija preżenti u kkompletata u rraportata kif xieraq (dokumenti tal-qbid u ċertifikat tar-riesportazzjoni tat-tonn, dikjarazzjoni tat-trasferiment, dikjarazzjoni tal-qbid mill-gaġeġ, dikjarazzjoni tat-trażbord);”
                                                   
                                                
                                    
                        
                              (b)
                           
                           
                              it-Taqsima intitolata “Rapport ta’ Spezzjonijiet” titbiddel bit-test fl-Anness għal din id-Deċiżjoni.
                           
                        
            Artikolu 2
      Din id-Deċiżjoni hija indirizzata lill-Istati Membri.
      
         Magħmul fi Brussell, is-6 ta’ April 2010.
         
            
               Għall-Kummissjoni
            
            Maria DAMANAKI
            
               Membru tal-Kummissjoni
            
         
      
      
         (1)  ĠU L 343, 22.12.2009, p. 1.
      
         (2)  ĠU L 340, 22.12.2007, p. 8.
      
         (3)  ĠU L 96, 15.4.2009, p. 1.
      
         (4)  ĠU L 80, 26.3.2009, p. 18.
      
         ANNESS
         
            RAPPORTI TA’ SPEZZJONIJIET ICCAT
         
         
            IR-Rapport ta’ Spezzjoni Nru …
         
         
            
         Test ta 'immaġni
         
            1.
            Spettur(i)
            Xhud tal-ispettur
            1.1.
            Isem …
            Isem …
            1.2.
            Nazzjonalità …
            Nazzjonalità …
            1.3.
            Partijiet Kontraenti …
            Partijiet Kontraenti …
            1.4.
            Numru tal-Karta tal-Identità ICCAT …
            Numru tal-Karta tal-Identità ICCAT …
            2.
            Bastiment li jinsab fuqu l-Ispettur
            2.1.
            Isem u Reġistrazzjoni …
            2.2.
            Bandiera …
            3.
            Bastiment spezzjonat
            3.1.
            Isem u Reġistrazzjoni …
            3.2.
            Bandiera …
            3.3.
            Kaptan (Isem u Indirizz) …
            3.4.
            Sid il-bastiment (Isem u Indirizz) …
            3.5.
            Numru tar-Reġistrazzjoni ICCAT …
            3.6.
            Tip ta’ bastiment …
            4.
            Pożizzjoni
            4.1.
            Kif determinat mill-ispettur: …
            Lat. …
            Lonġ. …
            4.2.
            Kif determinat mill-kaptan tal-bastiment tas-sajd: …
            Lat. …
            Lonġ. …
            4.3.
            Ħin (GMT) meta ġiet irreġistrata l-pożizzjoni: …
            5.
            Data (jj/xx/ssss) …
            6.
            Ħin
            6.1.
            Tal-wasla abbord …
            6.2.
            Tat-tluq mill-bastiment …
            7.
            Irkaptu tas-sajd abbord
            Purse seine
            Qasab u xlief (Dgħajjes tas-sajd)
            Bil-konz
            Xolfa tat-trejjix
            Oħrajn (speċifika) …
            Għadd ta’ gaġeġ: …
            Irmunkar tal-gaġeġ
            Iva
            Le
            8.
            Dikjarazzjoni tar-ritratti meħuda b’deskrizzjoni tas-suġġetti: …
            9.
            Lista ta’ dokumenti spezzjonati u kummenti:
            9.1.
            Ġurnal ta’ abbord:
            Iva
            Le
            Ksur
            Iva
            Le
            9.2.
            BCD
            Iva
            Le
            Ksur
            Iva
            Le
            9.3.
            Dikjarazzjoni tat-trasferiment/trażbord
            Iva
            Le
            Ksur
            Iva
            Le
            9.4.
            Oħrajn (speċifika) …
         
         
            
         Test ta 'immaġni
         
            10.
            Riżultati tal-ispezzjoni tal-ħut abbord:
            10.1.
            Speċijiet osservati abbord
            Speċi
            Qabda totali (kg)
            Sors tal-informazzjoni
            Tip ta’ prodott
            Kampjun spezzjonat
            % Taħt id-daqs minimu
            10.2.
            Speċijiet iddikjarati fil-gaġġa/gaġeġ
            Nru tad-dokument tat-trasferiment …
            Data tal-ewwel trasferiment …
            Farm tad-Destinazzjoni …
            Isem tal-bastiment tal-qbid …
            Nru ICCAT …
            Nru tal-gaġġa …
            Speċi …
            Għadd ta’ ħut individwali …
            Piż (kg) …
            11.
            Ksur tal-miżuri ta’ konservazzjoni u ġestjoni tal-ICCAT osservat (deskrizzjoni tal-ksur b’invokazzjoni tar-referenza legali, u jekk tinsab infrazzjoni(jiet) serja/i, jekk jogħġbok imla l-paġna mehmuża) …
            12.
            Kummenti tal-ispettur (uża karta komplimenti kif meħtieġa biex tispeċifika: “anness għar-rapport tal-ICCAT numru xxx”) …
            13.
            Firma tal-ispettur …
            Firma tax-xhud …
            14.
            Isem l-osservatur, kummenti u firma …
            15.
            Isem il-kaptan, kummenti u firma …
         
         
            Infrazzjoni Serja Osservata
         
         Isem il-bastiment: …
         Bandiera tal-bastiment: …
         Numru tal-ICCAT: …
         
                     
                  
                  
                     sajd mingħajr liċenzja, permess jew awtorizzazzjoni maħruġ mill-PKK tal-bandiera;
                  
               
                     
                  
                  
                     in-nuqqas ta’ żamma ta’ reġistri suffiċjenti ta’ dejta dwar il-qabdiet u relatata mal-qabdiet skont ir-rekwiżiti ta’ rappurtar tal-Kummissjoni jew rappurtar ħażin ta’ dejta bħal din dwar il-qabdiet u/jew relatata mal-qabdiet;
                  
               
                     
                  
                  
                     sajd f’żona magħluqa;
                  
               
                     
                  
                  
                     sajd waqt staġun magħluq;
                  
               
                     
                  
                  
                     it-teħid jew iż-żamma intenzjonali ta’ speċijiet bi ksur ta’ kwalunkwe miżura applikabbli ta’ konservazzjoni u ġestjoni adottata mill-ICCAT;
                  
               
                     
                  
                  
                     infrazzjoni sinifikanti tal-limiti tal-qbid jew kwota fis-seħħ skont l-ICCAT;
                  
               
                     
                  
                  
                     l-użu ta’ rkaptu pprojbit tas-sajd;
                  
               
                     
                  
                  
                     il-falsifikazzjoni jew il-ħabi intenzjonali tal-marki, l-identità jew ir-reġistrazzjoni ta’ bastiment tas-sajd;
                  
               
                     
                  
                  
                     il-ħabi, it-tbagħbis jew it-twarrib ta’ xhieda li jkollha x’taqsam ma’ investigazzjoni ta’ infrazzjoni;
                  
               
                     
                  
                  
                     infrazzjonijiet multipli li meħuda flimkien jikkostitwixxu nuqqas serju ta’ osservanza tal-miżuri skont l-ICCAT;
                  
               
                     
                  
                  
                     assalt, reżistenza, intimidazzjoni, fastidju sesswali, indħil ma’ jew tfixkil jew dewmien żejjed ta’ spettur jew osservatur awtorizzat;
                  
               
                     
                  
                  
                     tbagħbis jew diżattivazzjoni intenzjonali tas-sistema tal-monitoraġġ tal-bastiment;
                  
               
                     
                  
                  
                     sajd bl-assistenza ta’ ajruplani ta’ lokalizzazzjoni;
                  
               
                     
                  
                  
                     indħil fis-sistema tal-monitoraġġ bis-satellita u/jew operazzjonijiet mingħajr is-sistema VMS;
                  
               
                     
                  
                  
                     l-attività tat-trasferiment mingħajr dikjarazzjoni tat-trasferiment;
                  
               
                     
                  
                  
                     ieħor (speċifika)
                  
               Firma tal-ispettur …
         Firma tax-xhud …
         Data …